8. Juni
Dr 8. Juni isch dr 159. Dag vum Gregorianische Kalender (dr 160. in Schaltjohr), dodermit blybe no 206 Däg bis zum Änd vum Johr.

Was isch bassiert? 

 1526: D Badener Disputation goht in dr Schwyz z Änd. Di katholisch Syte het sich mit ihrem Wortfierer Johannes Eck gege di reformatorische Argumänt duregsetzt, wu dr Johannes Oekolampad un dr Berchtold Haller as Verdrätter vum Huldrych Zwingli vorbrocht hän. Nyyn Stedt vu dr Dagsatzig hän sich fir dr alt Glaube entschide, vier fir dr nei.
 1529: Wu ne Underwaldner as Landvogt in Bade yygsetzt woren isch, erklert Züri dr katholische innere Ort Lozärn, Uri, Schwyz, Underwalde un Zug dr Chrieg.

Uf d Wält chuu 
 1763: David von Wyss, Schwyzer Bolitiker
 1810: Robert Schumann, dütsche Komponist
 1867: Frank Lloyd Wright, US-amerikanisch Architekt un Chunschthändler
 1916: Francis Crick, änglische Physiker un Biochemiker
 1916: Grete Heger, eschtrychischi Schauspileri
 1928: Helmi Gasser, Schwyzer Kunschthischtorikerin
 1932: Margret Mauthe, dytschi Dialäktautorin
 1933: Jan Kruis, niderländische Comiczaichner
 1933: Joan Rivers, amerikanischi Enterteinere
 1955: Tim Berners-Lee, britische Physiker un Informatiker
 1955: Andreas Zeller, Schwyzer Theolog un Pfaarer

Gstorbe 
 632: Mohammed, Grinder vum Islam
 1548: Adelberg Meyer zum Pfiil, Basler Bolitiker
 1716: Johann Wilhelm, Pfalzgrof
 1850: Hieronymus Hess, e Schwizer Zäichner und Mooler
 1962: Gottlieb Duttweiler, Schwyzer Unternämmer un Grinder vu dr Migros
 1969: Karl Hötzer, dytsche Haimetautor
 2008: Adrien Finck, elsässische Dichter
 2016: Pierre Aubert, Schwyzer Bolitiker un Bundesrot

Weblink 

0608